Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z 29. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  29. 10. 2013

Prítomní:   Ing. Jánošová, Ing. Kollárik, Ing. Dubravec, Mgr. Pfundtner, Ing. Galamboš, Ing. Gašpierik, Ing. Winkler, JUDr. Mikulec, Ing. Augustinič, MUDr. Dubček, Mgr. Tettinger, Ing. Böhm

Ospravedlnení:  Mgr. Kusý, p. Szusčík

Rokovanie  29. zasadnutia Miestnej rady mestskej časti Bratislava-Nové Mesto o  9,00 hod. otvorila  a  viedla  Ing. Anna  Jánošová -  zástupkyňa starostu  mestskej časti. 
	
Miestna rada schválila predložený návrh programu rokovania s pripomienkou: do programu rokovania zaradiť body: „Návrh na vyhlásenie obchodnej verejnej súťaže na predloženie najvhodnejšieho návrhu na uzatvorenie Nájomnej zmluvy na prenájom časti stavby Lanovky - hornej stanice a stavby Lanovky - dolnej stanice, vrátane ich príslušenstva - visutej osobnej sedačkovej jednolanovej obežnej lanovej dráhy s neodpojiteľnými vozňami na lanovej dráhe Bratislava, Železná studnička – Kamzík spolu so všetkými jej súčasťami a príslušenstvom, stožiarov lanovej dráhy a pozemkov parc. č. 1914/3, časti parc. č. 19614/6, časti parc. č. 19614/7 a časti parc. č. 19614/9“ a „Návrh na prenájom pozemku na ZŠ Kalinčiakova pre Red Hill, s. r. o., za účelom vybudovania a prevádzkovania fan zóny (stan) na televízne prenosy z KHL a ZOH, prevádzkovania bufetu a reprodukovanej hudby“  (uznesenie č. 29/01).

Miestna rada zvolila za overovateľa zápisnice a uznesení  Ing. Katarínu  Augustinič (uznesenie č. 29/02).
  
Miestna  rada prerokovala predložené materiály  v  tomto poradí:

1.	Správa o plnení uznesení Miestnej rady mestskej časti  Bratislava-Nové Mesto

	Správu predložil Ing. Kollárik, prednosta MÚ B-NM. Uviedol, že trvá plnenie uznesení, splnené  boli uznesenia a ruší sa uznesenie podľa  predtlače. Po preskúmaní správy o kontrole plnenia uznesení MR MČ B-NM miestny kontrolór k vyhodnoteným uzneseniam predložil súhlasné stanovisko. 
Miestna rada prijala uznesenie č. 29/03.

1

2.	Návrh rozpočtu mestskej časti Bratislava-Nové Mesto na rok 2014

RNDr. Ondrová, ved. odd. hospodárskeho a finančného  predložila návrh rozpočtu MČ B-NM na r. 2014 – 2016, ktorý je spracovaný na základe podkladov od jednotlivých správcov kapitol. Ide o pracovnú verziu, ktorá bude priebežne upravovaná a dopracovávaná. Návrh odráža pokračovanie v konsolidácii verejných financií a reformy rozpočtového procesu. Pri tvorbe návrhu rozpočtu bolo dôležité dodržanie zásady vyrovnaného bežného rozpočtu, zabezpečenie výkonu funkcií územnej samosprávy v rámci pôsobnosti MČ B-NM ako je ochrana a vytváranie ŽP, utváranie podmienok pre vzdelávanie a predškolskej výchovy, zabezpečenie kultúry a športu, spravovanie miestnych komunikácií III. a IV. triedy, chodníkov a parkovísk, zabezpečenie čistoty VP a CO, vykonávanie sociálnej starostlivosti, najmä v oblasti poskytovania sociálnych dávok a opatrovateľskej služby, starostlivosť o dôchodcov v KD a pod.. Okrem týchto základných funkcií MČ B-NM vykonáva aj ťažiskové úlohy preneseného výkonu štátnej správy ako je matrika, základné školstvo, územné plánovanie, vydávanie stavebných povolení a celý rad ďalších úloh, ktoré hl. m. SR Bratislava prenieslo na mestské časti.
Návrh rozpočtu MČ na r. 2014 predstavuje celkové príjmy a výdavky v objeme 22.387.170 €.  Bežný rozpočet je rozpočtovaný v objeme 14.611.561 € a kapitálový rozpočet v objeme 7.775.609 €. Návrh rozpočtu kapitálových príjmov je v objeme 4.590.716 €, z toho vlastné zdroje predstavujú objem 98.064 € a kapitálové transfery predstavujú objem 4.492.652 €. Na pokrytie  schodku rozpočtu  kapitálových výdavkov sa navrhuje zapojiť finančné prostriedky z rezervného fondu vo výške  3.184.893 €. S cieľom udržať vyrovnaný bežný rozpočet sa krátili požiadavky jednotlivých správcov kapitol ako i rozpočtových organizácií. 
	RNDr. Ondrová rozobrala jednotlivé časti predkladaného návrhu. V príjmovej časti bežné príjmy, dane z príjmov, ziskov a kapitálového majetku sa bude deliť predpokladaný výnos dane z príjmov fyzických osôb v pomere 68 % pre hl. m. SR Bratislavu a 32 % pre mestské časti, výnos dane je predpokladaný v objeme 5.508.491 €. Získaná daň z nehnuteľností bude rozdelená rovnako pre hl. mesto a mestské časti v pomere 50 %,  príjem z tejto dane je predpokladaný vo výške 2.920.270 €. Na transfery sa rozpočtujú zdroje v čiastke 3.510.681 €, ktoré by mali pokrývať výdavky na prenesené kompetencie. 
	V návrhu rozpočtu na r. 2014 Stredisko kultúry v oblasti vlastných príjmov zostáva na úrovni r. 2013 v objeme 160.000 €, bežné príjmy Knižnice sa rozpočtujú vo výške 13.000 € a bežné príjmy EKO-podniku VPS vo výške 2.000 €. Príjmy základných škôl s materskými školami  sa rozpočtujú vo výške 3.128.455 €. 
Celkový  objem kapitálových príjmov na r. 2014 je rozpočtovaný vo výške 4.509.716 €. Z toho kapitálové granty sú rozpočtované vo výške 4.492.652 €. Na vyrovnanie kapitálového rozpočtu v r. 2014 sa zapájajú zdroje z rezervného fondu v celkovej výške 3.184.893 €. 
Vo výdavkovej časti celkový objem bežných výdavkov je plánovaný vo výške 14.611.561 €.  Výdavky verejnej správy sú plánované  na 2.979.082 €, tvoria predovšetkým mzdy a odvody do poisťovní, všeobecný materiál, všeobecné a špeciálne služby, poštové a telekomunikačné služby, energie a iné. Rozpočet je vyšší vzhľadom na očakávané konanie 3 druhov volieb (voľba prezidenta, voľby do Europarlamentu, voľby do samosprávy). 

2

Významnou plánovanou výdavkovou položkou je zabezpečenie verejného obstarávania v  čiastke  28.500 €. Transfery  verejnej  správy  sa  predpokladajú  vo výške 85.000 €. Rozpočet je navýšený oproti r. 2013 vzhľadom na skutočnosť, že v r. 2013 pri tvorbe rozpočtu nebol predložený rozpočet na plavecké, lyžiarske a korčuliarske výcviky. Vo výdavkovej časti sú ďalej programy - výdavky na obranu, verejný poriadok a bezpečnosť, ekonomickú oblasť, ochranu životného prostredia, bývanie a občiansku vybavenosť, rekreáciu, kultúru a vzdelávanie. 
Celkový objem kapitálových výdavkov na r. 2014 je rozpočtovaný vo výške 7.775.609,79 €. Časť výdavkov predstavujú cudzie zdroje (zdroje zo ŠR, Európskej únie, Nórskeho kráľovského fondu, Envirofondu) - vypracovanie PHSR 2014 - 2020, Komunitného plánu MČ B-NM a Finančného manažmentu MČ B-NM, spolu vo výške 55.000 €; Nórske fondy - celková suma na projekty je 1.318.900 € (90 % zdrojov - 1.199.000 € je z Nórskych kráľovských fondov a 10 % - 119.900 € je z rozpočtu MČ B-NM). 

V diskusii vystúpili Ing. Galamboš, Ing. Winkler, Mgr. Pfundtner, Ing. Kollárik, MUDr. Dubček, Ing. Augustinič, RNDr. Ondrová, Ing. Böhm a Ing. Dubravec.
 
	Ing. Kollárik, prednosta MÚ B-NM upozornil, že plánované finančné prostriedky na parkovací systém nie sú súčasťou návrhu rozpočtu na r. 2014, nakoľko Magistrát hl. m. SR Bratislavy predloží do konca roka nový návrh VZN o parkovaní.

	Ing. Augustinič informovala, že VZN hl. m. SR Bratislavy o parkovaní nebolo na  MsZ hl. m. SR Bratislavy prijaté a zahajuje sa nová príprava na úrovni mesta.

Úloha:
Pracovnú verziu návrhu rozpočtu MČ B-NM na r. 2014 dopracovať podľa pripomienok členov MR, rozpísať jednotlivé položky príjmovej i výdavkovej časti a predložiť na rokovanie komisií MZ MČ B-NM a nasledujúce rokovanie MR dňa 26. 11. 2013. 		
Z.: RNDr. Ondrová

Miestna rada zobrala na vedomie návrh rozpočtu MČ B-NM na r. 2014 vo výške 22.387.170 € s pripomienkami a uložila prednostovi MÚ zapracovať pripomienky do návrhu rozpočtu, predložiť prepracovaný materiál na rokovanie stálych komisií MZ a predložiť návrh rozpočtu na rokovanie miestnej rady dňa 26. 11. 2013.
Miestna rada prijala uznesenie č. 29/04.

3. 	Informácia o  ukončení nájomnej zmluvy s  p. Klaudiou Markovou – nebytový  priestor na Jeséniovej č. 43 v Bratislave  
		Návrh dohody o urovnaní vzájomných záväzkov a pohľadávok s p. Klaudiou Markovou  

Mgr. Moravcová Tomčíková, poverená ved. odd. podnikateľského, právneho a správy majetku uviedla, že miestna rada prerokovala dňa 17. 9. 2013 návrh Dohody o urovnaní  vzájomných záväzkov a pohľadávok, podľa ktorého MČ B-NM uhradí svoj záväzok 

3

voči p. Klaudii Markovej vo výške 32.270,83 €, v lehote do 31. 12. 2013 s pripomienkami a odporučila predložiť materiál po zapracovaní pripomienok na najbližšie rokovanie MR.

Ide o prepracovaný materiál, doplnený o náležitosti, ktoré boli požadované na predchádzajúcej  MR, bolo vysvetlené  prečo bol použitý občiansky zákonník na dané vzťahy, 
doplnený bol súhlas so stavebnými úpravami predchádzajúceho starostu MČ, vyjadrenie, ktoré požadovali členovia MR o zodpovedných osobách a pod.. Mgr. Moravcová predložila celú právnu analýzu nájmu nebytového priestoru na Jeséniovej č. 43, Bratislava – informáciu o ukončení nájomnej zmluvy, dohodu o ukončení nájomnej zmluvy, znalecký posudok, návrh dohody o urovnaní, rozhodnutie o povolení stavebných úprav, kolaudačné rozhodnutie, stanovisko Finančného riaditeľstva SR a stanovisko daňovej poradkyne. Zmena nastala v sume v nároku p. Markovej, kde finančné riaditeľstvo rozhodlo, že na danú sumu je potrebné pripočítať aj DPH. Uvedené bolo preverené s daňovým poradcom.

V diskusii vystúpili Ing. Galamboš, Mgr. Pfundtner, JUDr. Mikulec a Ing. Böhm.

	Miestna rada odporučila MZ schváliť predložený návrh Dohody o urovnaní vzájomných záväzkov a pohľadávok, podľa ktorého MČ B-NM uhradí svoj záväzok voči p. Klaudii Markovej vo výške 42.670,83 € v lehote do 31. 12. 2013 a presun v časti kapitálových výdavkov vo výške 42.670,83 € na úhradu záväzku MČ B-NM podľa bodu A. z  programu Cestná doprava - výstavba a opravy miestnych komunikácií, investičné akcie: Funkčná klasifikácia 10201, Ekonomická klasifikácia/analytika 717002/237 - Rekonštrukcia a modernizácia klubu dôchodcov Športová, Kód zdroja 43, Program 4.3, Hospodárske stredisko 0612 - Výstavba miest a obcí bez pripomienok.
	Miestna rada prijala uznesenie č. 29/05.

4.	Návrh na schválenie prípadu osobitného zreteľa týkajúceho sa prenájmu pozemkov registra „C“ KN parc. č. 12738/15 – 17, k. ú. Nové Mesto, pre spoločnosť ImmoBuild Group, s.r.o., so sídlom Komárnická  č. 28, 821 03 Bratislava, IČO: 35 975 768, zapísanej v Obchodnom registri Okresného súdu Bratislava I, oddiel Sro, vložka číslo: 39163/B   

Mgr. Moravcová Tomčíková uviedla, že spoločnosť ImmoBuild Group s. r. o., požiadala o prenájom pozemkov registra „C“ KN parc. č. 12738/15 - ostatné plochy o výmere 89 m2, parc. č. 12738/16 - ostatné plochy o výmere 49 m2, parc. č. 12738/17 - ostatné plochy o výmere 177 m2, ktoré vznikli odčlenením z pôvodného pozemku parc. č. 12738/8 a sú evidované na GP č. 11/2013 zo dňa 23. 5. 2013 vyhotoveným spoločnosťou K-GEO s.r.o.. Pôvodný pozemok je v správe MČ B-NM. 
V tejto lokalite má žiadateľ záujem o realizáciu nadstavby bytového domu Hálkova č. 42-56, v rámci ktorej plánuje výstavbu 18 bytových jednotiek. Nakoľko je toto územie z hľadiska statickej dopravy už značne poddimenzované, je žiadateľ v súvislosti s realizáciou svojho hlavného projektu povinný v danej lokalite vybudovať najmenej 39 nových parkovacích státí. Na vyššie citovaných pozemkoch sa počíta s umiestnením 22 parkovacích státí, zvyšok bude situovaný na pozemkoch, ktoré nie sú vo vlastníctve hl. m. SR Bratislavy, resp. nie sú MČ B-NM zverené do správy. V súčasnej dobe pôvodný pozemok tvorí zeleň – park Hálkova a z časti sa jedná o spevnené plochy chodníka po obvode parku. 

4

Podľa ust. § 9a ods. 8 písm. e) zák. č. 138/1991 Zb. o majetku obcí v znení neskorších predpisov ust. odsekov 1 až 7 sa nepoužijú pri prevode majetku obce, a to v prípadoch hodných osobitného zreteľa, o ktorých obecné zastupiteľstvo rozhodne trojpätinovou väčšinou prítomných poslancov. Za osobitný zreteľ je možné považovať skutočnosť, že žiadateľ vybuduje na prenajatých pozemkoch parkovacie státia, ktoré následne odovzdá do vlastníctva MČ. Výška ročného nájmu bola stanovená znaleckým posudkom č. 253/2013 zo dňa 27. 9. 2013 vyhotoveného Ing. Petrom Vinklerom na sumu 1.600,00 €. 

Ing. Effenbergerová, ved. útvaru štrukturálnych fondov a verejného obstarávania  uviedla, že z parcely bola odčlenená len malá časť pozemku na vybudovanie parkovacích miest potrebných k stavebnému konaniu. Táto časť nie je zahrnutá do integrovanej stratégie a do projektu. Stavebník chce vybudovať parkovacie miesta na vlastné náklady a po kolaudácii ich mieni odovzdať mestskej časti. Plochy, ktoré sú predmetom nájmu nie sú zahrnuté do projektovej dokumentácie revitalizácie parku Hálkova.  
	
Mgr. Pfundtner  upozornila na stanovisko komisie finančnej, pre správu a nakladanie s majetkom MČ, ktorá neschválila predložený materiál a predložila podnet, aby sa spoločnosť zaviazala prispieť primeranou sumou pri investičnej akcii MČ B-NM.

Ing. Galamboš  požiadal o predloženie písomného záznamu MÚ B-NM zo stretnutia s obyvateľmi bytového domu Hálkova č. 42-56. 

V diskusii vystúpili Mgr. Pfundtner, Ing. Kollárik, Ing. Galamboš a Ing. Jánošová.

Miestna rada prerokovala návrh na prenájom pozemkov registra „C“ KN nachádzajúcich sa v k. ú. Nové Mesto ako:
- parc. č. 12738/15 – ostatné plochy o výmere     89 m2, 
- parc. č. 12738/16 – ostatné plochy o výmere     49 m2,
- parc. č. 12738/17 – ostatné plochy o výmere   177 m2,
pre spoločnosť ImmoBuild Group s. r. o., so sídlom Komárnická č. 28, 821 03 Bratislava,             IČO 35 975 768. Materiál nezískal dostatočný počet hlasov (za: 0, proti: 0, zdržali sa: 6).
Miestna rada prijala uznesenie č. 29/06.

5. 	Návrh na pomenovanie novej ulice v katastrálnom území  Vinohrady

Mgr. Moravcová Tomčíková uviedla, že podľa zák. SNR č. 369/1990 Zb. o obecnom zriadení v znení neskorších predpisov, podľa § 2b, ods. 1 obec určuje a mení nariadením názvy ulíc a iných verejných priestranstiev. Z uvedeného dôvodu bol predložený návrh na pomenovanie novej ulice v lokalite Koliba. Nová ulica vzniká napojením na už jestvujúcu komunikáciu „Tupého ulica“ a  bude zabezpečovať dopravnú dostupnosť k bytovému domu „Belaria“. Nakoľko sa tento objekt rozprestiera v lokalite bývalých vinohradov, investor projektu spoločnosť Panorama Koliba, s.r.o., navrhol pomenovanie  ulice „Svätovavrinecká ulica“. „Svätovavrinecké“ je odroda vína typická pre slovenské vinohradnícke oblasti.

V diskusii vystúpili  Ing. Gašpierik a Mgr. Pfundtner.

5

	Miestna  rada  odporučila MZ schváliť návrh na pomenovanie novovzniknutej ulice názvom „Svätovavrinecká“ v lokalite Koliba, k. ú. Vinohrady bez pripomienok.
Miestna rada prijala uznesenie č. 29/07.

6. 	Návrh na odpísanie pohľadávok EKO-podniku VPS (p. Szabó a p. Vizváryová)

Ing.  Molnár, riaditeľ EKO-podniku VPS uviedol, že na základe nájomnej zmluvy zo dňa 30. 10. 2008, mal p. Szabó Csilla Etelka, 930 08 Čilizská Radvaň, IČO: 44463839 prenajatú prevádzkareň č. 134 v objekte Tržnica, Šancova č. 112, Bratislava. Zmluva bola uzatvorená  na obdobie od 1. 4. 2007 do 31. 3. 2008 za účelom predaja kochlíkových kvetov a 
drobných darčekových predmetov. Nájomca ukončil nájomnú zmluvu, pričom EKO-podniku VPS nezaplatil nájomné vo výške 793,01 €. Napriek zaslaným upomienkam dlžnú sumu nezaplatil a na upomienky nereagoval. 
Na základe nájomnej zmluvy zo dňa 3. 3. 2009, mala p. Angelika Vizváryová, Björnsonova č. 16, 811 05 Bratislava, IČO: 43745792 prenajatú prevádzkareň č. 167-168 v objekte Tržnica, Šancova č. 112, Bratislava. Zmluva bola uzatvorená na obdobie od 16. 3. 2009 do 31. 12. 2009 za účelom predaja textilných výrobkov a predaja textilných doplnkov. Nájomca ukončil nájomnú zmluvu, pričom EKO-podniku VPS nezaplatil nájomné vo výške 707,28 €. Napriek zaslaným upomienkam dlžnú sumu nezaplatil a na upomienky nereagoval. 
	V zmysle ust. § 100 zák. č. 40/1964 Zb. Občianskeho zákonníka právo sa premlčí, ak sa nevykonalo v dobe v tomto zákone ustanovenej. V zmysle ust. § 101 Občianskeho zákonníka pokiaľ nie je v ďalších ustanoveniach uvedené inak, premlčacia doba je trojročná a plynie odo dňa, keď sa právo mohlo vykonať po prvý raz.
Vzhľadom na to v predmetnej veci nebolo začaté konanie za účelom vymoženia pohľadávky súdnou cestou, ako aj vzhľadom na skutočnosť, že uplynula 3 ročná premlčacia lehota.  Ing. Molnár navrhol odpísať dané pohľadávky ako nevymožiteľné.

Ing. Jánošová doplnila, že komisia finančná, pre správu a nakladanie s majetkom MČ a komisia pre školstvo a vzdelávanie vo svojom stanovisku súhlasili s odpísaním pohľadávky p. Csilla Etelka Szabó a nesúhlasili s odpísaním pohľadávky p. Angeliky Vizváryovej. Komisia sociálnych vecí a bývania návrh prerokovala a neodporučila ho schváliť.

Ing. Gašpierik tlmočil požiadavku p. Szusčíka, ako je zabezpečená správa a vymáhanie pohľadávok v EKO-podniku VPS a prečo sa nezačalo vymáhať pred ich premlčaním. 

Ing. Molnár  uviedol, že  pohľadávky sú z r. 2009, v súčasnej dobe za jeho pôsobenia sú všetky riešené, postupne sa vymáhajú, zasielané sú upomienky a v poslednej dobe dávajú podpisovať dohody o uznaní dlhu.  

V diskusii vystúpili Ing. Jánošová, Ing. Gašpierik a Mgr. Pfundtner.

Úloha:
Vypracovať program na zabezpečenie vymáhania pohľadávok, venovať im zvýšenú pozornosť, sledovať ich splatnosť a vyžadovať ich plnenie  pokiaľ je právo vykonateľné. 						Z.: Ing. Molnár, riad. EKO-podniku VPS

6

	Miestna rada schválila odpísanie pohľadávky p. Csilla Etelka Szabó v celkovej výške 793,01 € a odpísanie pohľadávky p. Angeliky Vizváryovej v celkovej výške 707,28 €, spolu pohľadávky vo výške 1.500,29 € bez pripomienok.
Miestna rada prijala uznesenie č. 29/08.

7.    Návrh na schválenie plánu sobášnych obradov na rok 2014 v mestskej časti Bratislava-Nové Mesto

Matričný úrad B-NM vykonáva sobášne obrady v sobotu, v termínoch podľa predloženého plánu, najmenej dvakrát mesačne v čase od 11.00 - 17.00 hod. Termíny obradov sú vždy plánované tak, aby jeden termín bol v prvej polovici mesiaca a ďalší termín  v druhej  polovici mesiaca. Záujem o uzavretie manželstva mimo plánu bol aj v r. 2013.  K  28. 10. 2013 bolo celkove uzavretých 107 manželstiev, z toho bolo 8 cirkevných a 99 civilných. Mimo plánu sobášov bolo uzavretých  41 sobášov, z toho 23 obradov bolo  v  pracovných dňoch. 

V diskusii vystúpili Ing. Jánošová, Mgr. Pfundtner a Ing. Kollárik.

	Miestna rada odporučila MZ schváliť plán sobášnych obradov v mestskej časti Bratislava-Nové Mesto  na rok 2014 bez pripomienok. 
Miestna rada prijala uznesenie č. 29/09.

8.      Návrh na vyhlásenie obchodnej verejnej súťaže na predloženie najvhodnejšieho návrhu na uzatvorenie Nájomnej zmluvy na prenájom časti stavby Lanovky - hornej stanice a stavby Lanovky - dolnej stanice, vrátane ich príslušenstva - visutej osobnej sedačkovej jednolanovej obežnej lanovej dráhy s neodpojiteľnými vozňami na lanovej dráhe Bratislava, Železná studnička – Kamzík spolu so všetkými jej súčasťami a príslušenstvom, stožiarov lanovej dráhy a pozemkov parc. č. 1914/3, časti parc. č. 19614/6, časti parc. č. 19614/7 a časti parc. č. 19614/9

Mgr. Moravcová Tomčíková uviedla, že nakoľko náklady na prevádzku visutej osobnej sedačkovej jednolanovej obežnej lanovej dráhy Železná studnička - Kamzík prevyšujú výnosy, nie je hospodárne ani účelné pre EKO-podnik VPS, ako príspevkovú organizáciu MČ, lanovú dráhu samostatne prevádzkovať. Z tohto dôvodu je pripravený už 2. návrh na vyhlásenie obchodnej verejnej súťaže na prenájom „lanovej dráhy“. Táto OVS je druhá v poradí, nakoľko predchádzajúca nebola úspešná. 
Ide o prepracovaný, sprísnený návrh na ochranu MČ i  občanov. Návrh je doplnený o bankovú záruku pre prípad akejkoľvek škody – nájomca v lehote 10 dní odo dňa účinnosti nájomnej zmluvy zriadi bankovú záruku v prospech prenajímateľa, ktorú banka uvoľní v prípade dlžného nájomného, škôd na predmete nájmu, resp. škôd spôsobených prevádzkou lanovej dráhy. Obchodná verejná súťaž bude vykonaná v zmysle ust. § 281 a nasl. zák. č. 513/1991 Zb. Obchodného zákonníka, v súlade so zák. č. 377/1990 Zb. o hl. m. SR Bratislave, zák. č. 138/1991 Zb. o majetku obcí a v súlade so Zásadami hospodárenia a nakladania s majetkom MČ B-NM a s majetkom zvereným jej do správy hl. m. SR Bratislavou.

7

Členovia MR  podrobne prerokovali súťažné podmienky obchodnej verejnej súťaže.

V diskusii vystúpili Mgr. Pfundtner, Ing. Galamboš, Ing. Gašpierik, JUDr. Mikulec a Ing. Kollárik.

Úloha:
Zo súťažných podmienok obchodnej verejnej súťaže  v bode 8. „Podmienky účasti v obchodnej verejnej súťaži“ vypustiť bod 8/c/ „ c/ doklad preukazujúci prevádzkovanie lanovej dráhy, resp. podobného dráhového zariadenia minimálne počas jedného roka“ a upraviť materiál podľa pripomienok členov MR. Po dopracovaní návrh predložiť na rokovanie MZ.				Z.: Ing. Molnár, riad. EKO-podniku VPS
		
	Miestna rada odporučila MZ schváliť:
a/ vyhlásenie Obchodnej verejnej súťaže na predloženie najvhodnejšieho návrhu na uzatvorenie nájomnej zmluvy na prenájom: 
- časti stavby - Lanovky - hornej stanice so súp. č. 2827 nachádzajúcej sa na parc. č. 19614/3 zapísanej na LV č. 2275 nachádzajúcej sa v  k. ú. Vinohrady, v rozsahu 503,1 m2 pri celkovej výmere 601 m2,
-  stavby - Lanovky - dolnej stanice so súp. č. 2827 nachádzajúcej sa na parc. č. 19614/6 zapísanej na LV č. 2275 nachádzajúcej sa v  k. ú. Vinohrady,
-  stožiarov lanovej dráhy,
-  príslušenstva a súčastí časti stavby Lanovky - hornej stanice a stavby Lanovky - dolnej stanice, ako aj stožiarov lanovej dráhy - visutú osobnú sedačkovú jednolanovú obežnú lanovú dráhu s neodpojiteľnými vozňami na lanovej dráhe Bratislava, Železná studnička - Kamzík spolu so všetkými jej súčasťami a príslušenstvom,
-  pozemku parc. registra “C“ č. 19614/3 - zastavané plochy a nádvoria o výmere 601 m2 zapísaného na LV č. 2275 nachádzajúceho sa v  k. ú. Vinohrady,
- časti pozemku parcely registra “C“ č. 19614/6 - zastavané plochy a nádvoria zapísaného na LV č. 2275 nachádzajúceho sa v k. ú. Vinohrady, v rozsahu 152 m2 pri celkovej výmere 797 m2,
-  časti pozemku parc. registra “C“ č. 19614/7 - zastavané plochy a nádvoria zapísaného na LV č. 2275 nachádzajúceho sa v  k. ú. Vinohrady, v rozsahu 426 m2 pri celkovej výmere 573 m2,
-  časti pozemku parc. registra “C“ č. 19614/9 - zastavané plochy a nádvoria zapísaného na LV č. 2275 nachádzajúceho sa v  k. ú. Vinohrady, v rozsahu 268 m2 pri celkovej výmere 622 m2,
b/    priložené obchodné podmienky Obchodnej verejnej súťaže s  pripomienkami.
	
Miestna rada prijala uznesenie č. 29/10.

9.      Návrh na prenájom pozemku na ZŠ Kalinčiakova pre Red Hill, s. r. o., za účelom vybudovania a prevádzkovania fan zóny (stan) na televízne prenosy z  KHL a ZOH, prevádzkovania bufetu a reprodukovanej hudby

    	Uvedený návrh bol predložený na MZ MČ B-NM dňa 15. 10. 2013 a nezískal potrebný  počet  hlasov. Riaditeľ ZŠ Kalinčiakova p. Noga predložil členom MR novú ponuku športovomarketingovej  agentúry  Red  Hill,  s.r.o., ktorá  sa  zaoberá rozvojom športu 

8

a zabezpečujú sponzoringové kontrakty pre športové organizácie. Termín akcie je október 2013 až máj 2014, ZŠ Kalinčiakova. Ide o prenájom necelých 1.000 m2, zmenila sa cena na 1.000 €/mesiac, finančné prostriedky by boli použité na bezúdržbové povrchy pre multifunkčné ihrisko a tenisový kurt. Stan fan zóny by stál momentálne na nevyužitých plochách, prístup bude cez tenisový kurt z Trnavskej ulice, všetko bude ohradené a zachované budú všetky plochy, ktoré škola využíva. Cez letné mesiace budúceho roku by mala byť rekonštrukcia celého ihriska v rámci rekonštrukcie futbalového štadióna. Chod školy ani mimoškolské aktivity ohrozené nebudú.  

K prejednávanému bodu sa na rokovaní MR zúčastnil p. Ondrej Klokoč, zástupca spoločnosti Red Hill, s.r.o., ktorý  dodal, že cieľom tohto projektu je dať fanúšikom športu, primárne hokeja možnosť sledovať zápasy na veľkoplošných obrazovkách. Športové prenosy chcú spestriť kultúrnymi podujatiami a detskými programami - Mikulášsky detský bál a podobne.  Fan zóna  bude vybavená štyrmi bufetmi s občerstvením, rozmery zóny 55 x 15 m, kapacita 800 miest na sedenie, minimálne 120 akcií, dve celoplošné obrazovky 4 x 2 m, priame prenosy z KHL, Liga Majstrov, Premier League, Slovnaft Extraliga, Corgoň Liga a podobne.  Prínosom pre ZŠ Kalinčiakova by bol 1.000 € mesačný nájom, Mikulášska oslava pre žiakov ZŠ Kalinčiakova a ostatných škôl MČ. Výťažok z akcie bude venovaný nasledovne - 60 % pre ZŠ Kalinčiakova a 40 % pre „Nadáciu Zdena Cígera“, ktorá podporuje mladých hokejistov zo sociálne slabších rodín. Otváracie hodiny počas vyučovania budú po 16.00 hod. s ohľadom na výučbu, areál bude oddelený plotom od školského areálu, zabezpečená prítomnosť bezpečnostnej služby, 24 hodinová ochrana objektu, prísne bezpečnostné obmedzenia pre návštevníkov stanu, zákaz vstupu do zóny podnapitým osobám a nastavovanie hlučnosti tak, aby neobťažovala okolité obytné zóny.   

V diskusii vystúpili Ing. Gašpierik, Ing. Galamboš, Ing. Winkler, JUDr. Mikulec, MUDr. Dubček, Ing. Jánošová a Ing. Kollárik.

Úloha:
Materiál spracovať tak, aby obsahoval všetky náležitosti - titulnú stranu, návrh uznesenia, dôvodovú správu, text materiálu v predmetnej veci, stanoviská komisií MZ, stanovisko právnej skupiny a v záverečnej fáze prerokovať návrh s prednostom MÚ alebo starostom MČ. Návrh dopracovať o pripomienky členov MR, predložiť ho na rokovanie stálych komisií MZ MČ B-NM (aj sa zúčastniť rokovaní), prerokovať so splnomocnencom pre školstvo, následne predložiť do MR dňa 26. 11. 2013 a MZ dňa 10. 12. 2013. Zapracovať do nájomnej zmluvy všetky podmienky (podiel z výnosu, nenarušenie vzdelávacieho procesu, parametre hluku, rozptyl zvuku reproduktorov, upratovanie, bezpečnostná služba, parkovanie, Mikulášska párty pre deti i z iných škôl MČ,  a pod.). 			Z.: p. Noga, riaditeľ ZŠ Kalinčiakova

Miestna rada prerokovala návrh na prenájom pozemku na ZŠ Kalinčiakova pre Red Hill, s. r. o., za účelom vybudovania a prevádzkovania fan zóny (stan) na televízne prenosy z  KHL a ZOH, prevádzkovania bufetu a reprodukovanej hudby s pripomienkami. MR uložila riaditeľovi ZŠ Kalinčiakova dopracovať nájomnú zmluvu, predložiť materiál na rokovanie stálych komisií MZ a predložiť materiál na rokovanie MR dňa 26. 11. 2013 a MZ dňa 10. 12. 2013. 

Miestna rada prijala uznesenie č. 29/11.
9

Rôzne:

Ing. Molnár, riad. EKO-podniku VPS upriamil pozornosť na rozpočet pre EKO-podnik VPS r. 2014, ktorý bol oproti navrhovanému znížený o 800.000 €. So zníženým rozpočtom bude mať organizácia sťaženú situáciu, upozornil, že v MČ pribudne 150 odpadových košov, nárast  o  40 košov na psie exkrementy a EKO vykonáva i orezy stromov. 
Predložená informácia „Bilancia hospodárenia EKO-podniku VPS za stredisko Tržnica za obdobie rokov 2010-2013“ poukazuje, že v posledných mesiacoch sa zvýšili problémy s neplatičmi, cca o 25 %, reálne príjmy budú nižšie ako očakávané vzhľadom na nárast dlhov, dlžníci budú riešení splátkovými kalendármi, neplatičom budú zrušené zmluvné nájmy. V r. 2015 Tržnica nemôže byť prevádzkovaná tak ako doposiaľ, chladiace zariadenie, ktoré pracuje so súčasnou chladiacou zmesou nebude môcť byť používané. Riaditeľ EKO-podniku VPS požiadal členov MR, aby sa uvedeným problémom zaoberali.

Ing. Jánošová navrhla materiál o Tržnici predložiť na nasledujúce riadne rokovanie miestnej rady. 

Ing. Böhm upozornil na legislatívne skutočnosti, ktoré neumožňujú prevádzku Tržnice od 1. 1. 2015 z dôvodu využitia chladiaceho média – freónu, ktoré je možné v EÚ používať len do konca r. 2014. K ďalšej prevádzke  Tržnice by bola potrebná celková rekonštrukcia chladenia a vzduchotechniky vo výške 800.000 – 1.000.000 € - informácia z r. 2010.

Po prerokovaní materiálov zástupkyňa starostu MČ B-NM poďakovala členom miestnej rady za účasť a  ukončila  rokovanie MR.      

Ing.  Ľudovít   Kollárik 				Mgr. Rudolf  Kusý
	         prednosta					         starosta   

	
 Ing. Katarína  Augustinič
overovateľ

Bratislava 4. 11. 2013
Zapísala: Anna  Zachová

10